dh-unibe/image-text_koenigsfelden-charters-post-1500 huggingface dataset:
Staatsarchiv
AARGAU
Ich, Margretha Schachin, ✳ Cuͦnrat Schlygen, burgers Zùrich, eliche
husfrow, ✳ unnd besunder ich, die frow, ✳ als mit gemeltem minem
elichen man̄ und vogt bekennē unnd tuͦnd kunt aller mengklichem
mit disem brieff, das uns die wolgebornen, edlen unnd hochwirdigen frow aͤbthissin unnd der convent des gotzhuses zuͦ
Kùngsfelden allso bar usgericht unnd bezalt habent die drissig
guldin hoptguͦtz mit sampt allen zinsen, so bis uff hùt dato dis
brieff dar vonn gefallen sind ✳ unnd die wyl bis har um̄ dise
gùlt noch nie kein brieff uffgericht worden ist unnd sy uns
aber us güttikeyt und guͦttem geneygtem willen sölich hoptguͦtt her usz zuͦ unnsern handen geben habent ,✳ harumb so
so lobent und versprechent wir und besunder ich, die frow, als
mit gemeltem minem elichen man und fogt soͤlich hoptguͦtt
und zins niemer mer anzefordern, noch zeheischent unnd
sagent hierumb fùr unns unnd unnser erben die obgedachtē
unnser gnedigen frowē äbthissin unnd convent des gotzhuses
zuͦ Küngsfelden unnd all ir nachkomē, ouch wer hierumb
quittierens notturfftig ist ✳ oder wirdet, ✳ sölicher drissig guldī
hoptguͦtz unnd alles zinses davon gefallen gantz quitt, unansprèchig,
ledig unnd losz in chrafft dis brieffs. ✳ unnd der zuͦ warem, vestem
urkùnt, so habent wir, obmeltē Margretli Schach und Cuͦnrat
Schlyg, min eewirt unnd fogt, mit ernst erbetten den fromen,
fùrsichtigē und wysen meister Ruͦdolffen Dūmysen, burger
unnd des rats Zùrich, unsern lieben zunfftmeister, ✳ das der fùr
unns und unser erben sin insygel by end diser schrifft hat offen
druckt in disen brieff, ✳ doch im und sinen erben an schadē, der
geben ist uff frytag, was sant Laurentzē tag, ✳ gezalt von Christi
gepurt fünfftzechennhundert zwenntzig unnd sechs jare. ✳
Königsf. 931
des Schachin quittung
um̄ iren zinsz zuͦ Megenwill
ist xxx g₎ gewesen
hoùpt guͦtt
T ✳ 44 ✳
Laùrentzē
1526 .